Fort Lauderdale

Fort Lauderdale Florida államban, Broward megyében található város. A 2006-os népszámlálás adatai szerint 185.804 lakosa van, az agglomerációval együtt pedig 5 463 875. A város Broward megye székhelye. Kiterjedt és bonyolult csatornarendszerének köszönhetően Amerika Velencéjének is nevezik. Népszerű úti cél, 2006-ban 10,85 millió ember látogatott a városba. Fort Lauderdale 42.000 jachttal és 100 kikötővel jachtközponttá vált. A városnak (az agglomerációt beleértve) 4100 étterme és 120 éjszakai klubja van. A tengerparti strandok csak Fort Lauderdale-ben 11 km hosszan terülnek el. A város erődök sorozatos építéséből, még a floridai háború idején kapta nevét (fort = erőd). A város fejlesztése a háborúra rá még 50 évig nem kezdődött el, miközben az erődök már elhagyatottak voltak. Három ilyen építményt hívtak Fort Lauderdale-nek. Az egyik a New River elágazásánál, a másik Tarpon Bendnél, a harmadik pedig közel Bahia Mar Marinához volt felépítve. Az erődök William Lauderdale őrnagyról kapták nevüket, aki azon katonák vezetője volt, akik az első erődöt építették. A város határain belül 226 km vízi út van. Történelem Felfedezés A területen, amin később Fort Lauderdale-t alapították, a Tegesta nép tagjai éltek több ezer évig. A 16. század katasztrofálisnak bizonyult az őslakosok számára, ugyanis a spanyol felfedezők akaratlanul hoztak be különféle betegségeket, amelyeknek a bennszülöttek nem tudtak ellenállni (például a himlő). A betegségek konfliktushoz vezettek a szomszédos Calusa-törzsekkel. A járványok nagyban hozzájárultak az őslakosok létszámának csökkenéséhez. 1763-ra már csak néhány törzs maradt Floridában, legtöbbjük Kubába lett evakuálva, mikor a spanyolok átengedték Angliának a területet az 1763-as párizsi béke értelmében. Tettük véget vetett a franciák és őslakosok közti hétéves háborúnak. Habár a terület irányítása megváltozott, a 20. századig nagy mértékben fejletlen maradt. Klíma Fort Lauderdale a csapadékos szubtrópusi övezet és a szavanna övezet határán található, két évszakot különböztetnek meg: egy forró, csapadékos nyarat és egy hűvösebb, száraz telet. Az éves csapadékmennyiség 69%-a az öt hónapos nyári időszak alatt esik le. A hurrikánszezon június elsejétől november legvégéig tart, a legerősebb viharok legtöbbször szeptemberben vagy októberben csapnak le. A két legerősebb hurrikán, a Katrina és a Wilma 2005-ben súlyos károkat okozott, de fontos megemlíteni az 1964-es Cleo-t, az 1950-es Kinget és az 1947-ben pusztított Fort Lauderdale hurrikánt. Közlekedés Autó Broward megye három fő-államok közötti-útvonalat üzemeltet (I-75, I-95, I-595). A várost el lehet érni a U.S. Route 1-en, a US 27-en és a US 441-en, továbbá a State Highway 869-en. Busz A helyi autóbusz-közlekedést a Broward County Transit biztosítja, továbbá ők vezérlik az egész megye járatai is. A cég tulajdonában állnak még metróbuszok, amiket Miami-Dade megyében használnak, illetve Palm Tran-buszok, amik Palm Beach megyében közlekednek. Vasút Négy vasúttársaság működik Fort Lauderdale-ben. A Florida East Coast Railroad (FEC) és a CSX Transportation csak teherszállítást végez, az Amtrak pedig utasokat szállít az Atlanti-óceán partján és ahhoz közeli városokba, a Tri-Tail pedig utazási lehetőséget biztosít Palm Beach, Broward és Miami-Dade megyék között. Repülő A Dania Beach szomszédságában lévő Fort Lauderdale–Hollywood nemzetközi repülőtér a város legfőbb és az ország leggyorsabban fejlődő repülőtere. Az utazó igénybe veheti a JetBlue, a Southwest Airlines, a Palm Beach nemzetközi repülőtér és a Miami nemzetközi repülőtér szolgáltatásait is. Hajó Fort Lauderdale-hez tartozik Port Everglades, az ország harmadik legforgalmasabb kikötője. Turizmus A Greater Fort Lauderdale Convention and Visitors Bureau szerint a város „Amerika legnépszerűbb meleg üdülőhelye”. 2006-ban egy meleg-érdekeltségű oldal, a PlanetOut tagjai „a legjobb meleg üdülőhelynek” nevezték a várost, és kétségtelen, hogy tényleg nagy számban jönnek ide üdülni melegek és leszbikusok. A Stonewall Könyvtár és Levéltár rendelkezik a legnagyobb LMBT-témájú gyűjteménnyel az egész Egyesült Államok délkeleti részén. A várost gyakran nevezik Fort Liquordale-nek strandjai, bárjai és éjszakai klubjai és a főiskolások százezrei miatt, akik itt töltik vakációjukat. Média Lapok South Florida-Sun Sentinel (angol nyelvű) The Miami Herald (angol nyelvű) El Sentinel (spanyol nyelvű) El Nuevo Herald (spanyol nyelvű) City Link (angol nyelvű) New Times Broward-Palm Beach (angol nyelvű) Havilapok HOME Fort Lauderdale (angol nyelvű) Express Gay News (angol nyelvű) The 411 Magazine (angol nyelvű) HOTspots! (angol nyelvű) Rádióállomások WAFG (90,3 FM) WBGG-FM (105,9 FM) WFLL (1400 AM) WHYI-FM (100,7 FM) WMIB (103,5 FM) WRMA (106,7 FM) WSRF (1580 AM) Televíziók Channel 17: WITV-ABC (1953-57) Jegyzetek További információk Fort Lauderdale-ről az Irány Miamin Archiválva 2017. július 6-i dátummal a Wayback Machine-ben (magyarul) USA Travel - Florida magyarul Fort Lauderdale, Florida magyarul Archiválva 2020. augusztus 6-i dátummal a Wayback Machine-ben Kapcsolódó szócikkek 2017-es Fort Lauderdale repülőtéri lövöldözés